Internalisme og eksternalisme

Internalisme og eksternalisme er to motstridende teorier innenfor filosofi.

Den britiske filosofen Bernard Williams snakket om interne og eksterne grunner for handlinger, og mente at det kun fantes interne grunner. Innenfor moralfilosofi brukes begrepene internalisme og eksternalisme for å skille mellom hvorvidt grunnene for en handling finnes i viljen eller overbevisningene til den handlende personen (internt) eller om grunnene kommer fra ytre normer (eksternt).

Innenfor språkfilosofi er begrepet eksternalisme sterkt knyttet til Hilary Putnams semantiske eksternalisme. I essayet «The Meaning of Meaning» argumenterer Putnam for at meningsinnhold ikke utelukkende oppstår i sinnet, og kan også komme utenifra.

Kilder
Kornblith, Hilary. Epistemology: Internalism and Externalism. Oxford: Blackwell Publishers, 2001. ISBN 0-631-22105-0.
Poston, Ted. «Internalism and Externalism in Epistemology». Internet Encyclopedia of Philosophy, 26. april 2008

Filosofi